《次新喻分司壁韵兼寄邹济时佥宪》
明代·江源

观风随处驾星车，又是江城三月馀。雨勒石榴红未放，天晴蒙月碧初舒。

案头检阅新刊例，囊里搜寻旧读书。叹我宦涂犹跋涉，山中高兴欲何如。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。